text: El ple de les Corts Valencianes ha aprovat avui el dictamen de l'accident de Metrovalencia
  El ple de les Corts Valencianes ha aprovat avui dimecres 13 de juliol, amb el vot en contra del PP, el dictamen de la comissió parlamentària d'investigació sobre l'accident de Metrovalencia del 2006 que va costar la vida a 43 persones, que conclou que el sinistre era "previsible i evitable".
  El dictamen elaborat per la comissió sobre l'accident cita a tretze responsables, entre ells, l'expresident de la Generalitat Francesc Camps.
  Els diputats del PSPV-PSOE, Compromís, Ciutadans i Podem que han intervingut en el ple han coincidit que Francesc Camps "va mentir" i que el govern autonòmic del PP va ocultar la veritat, va manipular i va cometre abús de poder.